Във връзка с постъпило уведомление с вх. № ОВОС-394/22.02.2021г. за инвестиционно предложение (ИП): Разширение на складова база с нови резервоари за съхранение на течни нефтопродукти. Изграждане на технологични помпи за товарене, разтоварване и прехвърляне на продукти кьм съществуващи и нови резервоари, и производство. Изграждане на автоестакада за разтоварване и товарене на течни нефтопродукти от/на автоцистерни в УПИ П-800.37, бивш стопански двор, кв. Генерал Николаево, гр. Раковски и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение се явява разширение на дейност попадаща в обхвата на т. 6, буква „в“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

Съгласно представената документация изграждането на силоз за велц окиси, няма да доведе до използването и производството на нови вещества, които да наложат промяна в класификацията на предприятието съгласно критериите на Приложение №3 от ЗООС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000291 „Гора Шишманци“.

Копие на писмото е изпратено до Община Раковски

Отговорено от РИОСВ-Пловдив на 09.03.2021г.